There are no translations available.
ກອງປະຊຸມປຶກສາຫາລື ລັດຖະມົນຕີເສດຖະກີດອາຊຽນ ບວກສາມ ຄັ້ງທີ 19
ໃນວັນທີ 04 ສິງຫາ 2016 ຕອນເຊົ້າ ທີ່ ໂຮງແຮມດອນຈັນພາເລດ, ໄດ້ມີການສືບຕໍ່ ການດຳເນີນກອງປະຊຸມລັດຖະມົນຕີເສດຖະກິດອາຊຽນ ຄັ້ງທີ 48 ແລະ ກອງປະຊຸມອື່ນຯ ທີ່ກ່ຽວຂ້ອງ; ຊຶ່ງໃນພາກເຊົ້ານີ້ແມ່ນໄດ້ໄຂ ກອງປະຊຸມປຶກສາຫາລື ລັດຖະມົນຕີເສດຖະກີດອາຊຽນ ບວກສາມ ຄັ້ງທີ 13 (19th AEM Plus Three Consultations) ຂຶ້ນພາຍໃຕ້ການເປັນປະທານຮ່ວມ ຂອງ ທ່ານ ນາງ ເຂັມມະນີ ພົນເສນາ, ລັດຖະມົນຕີ ກະຊວງອຸດສາຫະກຳ ແລະ ການຄ້າ ທັງເປັນລັດຖະມົນຕີເສດຖະກິດອາຊຽນ ຂອງ ສປປ ລາວ ແລະ ທ່ານ ກາວ ຮູເຈັງ, ລັດຖະມົນຕີກະຊວງການຄ້າຂອງ ສປ ຈີນ, ທ່ານ ໂມຕູ ຮາຢາຊີ ລັດຖະມົນຕີເສດຖະກິດ, ການຄ້າ ແລະ ອຸດສາຫະກຳຂອງ ຍີປຸ່ນ ແລະ ທ່ານ ຈູ ຫວງວານ, ລັດຖະມົນຕີການຄ້າ, ອຸດສາຫະກຳ ແລະ ພະລັງງານ ຂອງ ສ.ເກົາຫຼີ. ຈຸດປະສົງຂອງກອງປະຊຸມດັ່ງກ່າວແມ່ນ ເພື່ອສືບຕໍ່ຜົນຂອງການປືກສາຫາລືຮ່ວມກັນໃນກອງປະຊຸມຄັ້ງທີ່ຜ່ານມາ ໂດຍແນໃສ່ເສີມຂະຫຍາຍການຮ່ວມມືດ້ານເສດຖຸະກິດການຄ້າ ແລະ ການລົງທຶນ ນຳກັນໃຫ້ນັບຫລາຍຂຶ້ນ.